Csongrád Város Polgármesterétől

Száma: Ref/401-1/2023. „M”

Témafelelős: Vastag-Szepesi Dóra

ELŐTERJESZTÉS

## Csongrád Városi Önkormányzat Képviselő-testületének

## 2023. április 27-én tartandó ülésére

## Tárgy: Civil szervezetek 2023. évi támogatása

**Tisztelt Képviselő-testület!**

Csongrád Városi Önkormányzat Képviselő-testülete a 21/2023.(II.23) önkormányzati határozatával elfogadta és a 8/2023.(II.24.) önkormányzati rendeletével megalkotta Csongrád város 2023. évi költségvetését. A költségvetésben 2.500.000 Ft-ot különített el a civil szervezetek támogatására, amely ugyanannyi összeg, mint az előző évben.

A helyi rendeletnek megfelelően, 2023. április 12-én a polgármesterből és a bizottságok elnökeiből álló eseti bizottság a pályázatok megismerése után javaslatot tett a támogatások összegére, amelyet az 1. sz. melléklet tartalmaz.

Ebben az évben 46 pályázat érkezett be. Minden civil szervezet elszámolt a 2022. évben kapott támogatással és tartalmilag, formailag megfelelő pályázatot nyújtott be a 2023. évi támogatásra. A civil szervezetek a támogatásukat elsősorban működésükre, programjaik megszervezésére kérik.

Mindezeken túl indítványozom, hogy 2024. évtől a civil szervezetek támogatására az oktatási,

művelődési, vallási-és sport bizottság tegyen javaslatot.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**H a t á r o z a t i j a v a s l a t**

Csongrád Városi Önkormányzat Képviselő-testülete megtárgyalta a „Civil szervezetek 2023. évi támogatása” c. előterjesztést és az alábbi döntést hozta:

1. A Képviselő-testület a 8/2023. (II. 24.) önkormányzati rendeletében szereplő összeggel támogatja az 1. sz. mellékletben felsorolt civil szervezeteket.

1. A Képviselő-testület felkéri a polgármestert, hogy a biztosított összeg felhasználására kössön megállapodást az érintett szervezetekkel.

Határidő: 2023. május 30.

Felelős: Bedő Tamás polgármester

1. A Képviselő-testület felkéri a Gazdálkodási Irodát, hogy a megállapodások alapján a civil szervezetek támogatási keretét legkésőbb június 30-ig utalja ki.

Határidő: szöveg szerint

Felelős: Kruppa István, irodavezető

2

1. A Képviselő-testület felkéri az alpolgármestert, hogy a város honlapján tegye közzé az elnyert támogatási összegeket az előírt adattartalommal.

Határidő:2023. május 4.

Felelős: Cseri Gábor, alpolgármester

1. A Képviselő-testület egyetért azzal, hogy 2024. évtől a civil szervezetek támogatására az Oktatási, Művelődési, Vallási és Sport Bizottság tegyen javaslatot, ezért kéri a polgármestert, hogy a sportszervezetek és civil szervezetek támogatásáról szóló 10/2013.(III. 22.)önkormányzati rendeletet ennek megfelelően módosítsa, és terjessze be a képviselő-testület 2023. május 25.-ei ülésére.

Határidő: szöveg szerint

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor alpolgármester és általa:

3. az érintettek

Csongrád, 2023. április 14.

 Bedő Tamás

 polgármester